CELEX: 62009CO0085
Language: hu
Date: 2009-10-29
Title: A Bíróság (negyedik tanács) 2009. október 29-i végzése. # Portela - Comércio de artigos ortopédicos e hospitalares Lda kontra az Európai Közösségek Bizottsága. # Fellebbezés - Szerződésen kívüli felelősség - Kártérítési kereset a 93/42/EGK irányelv alkalmazása során a Bizottság különböző mulasztásai miatt elszenvedett kár tekintetében - Az állítólagos mulasztások és a hibás digitális hőmérők forgalomba hozatala során a felperes által elszenvedett kár közötti okozati összefüggés hiánya- Nyilvánvalóan megalapozatlan fellebbezés. # C-85/09 P. sz. ügy

A Bíróság (negyedik tanács) 2009. október 29‑i végzése – Portela kontra Bizottság
      (C‑85/09. P. sz. ügy)
      „Fellebbezés – Szerződésen kívüli felelősség – Kártérítési kereset a 93/42/EGK irányelv alkalmazása során a Bizottság különböző mulasztásai miatt elszenvedett kár tekintetében
         – Az állítólagos mulasztások és a hibás digitális hőmérők forgalomba hozatala során a felperes által elszenvedett kár közötti
         okozati összefüggés hiánya – Nyilvánvalóan megalapozatlan fellebbezés”
      
      1.                     Fellebbezés – Jogalapok – Elégtelen vagy ellentmondó indokolás – Az indokolási kötelezettség terjedelme – Az Elsőfokú Bíróság
            hallgatólagos indokolása – Megengedhetőség – Feltételek (vö. 31., 32. pont)
      2.                     Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési
            kereset egészének elutasítása (EK 288. cikk, második bekezdés) (vö. 34. pont)
      Tárgy
      
         Az Elsőfokú Bíróság (nyolcadik tanács) T‑137/07. sz., Portela kontra Bizottság ügyben 2009. december 17‑én hozott ítélete
                  ellen benyújtott fellebbezés, amely ítéletben az Elsőfokú Bíróság mint részben megengedhetetlent, ezt meghaladó részében pedig
                  mint jogilag teljesen megalapozatlant elutasította az elsődlegesen a Bizottság arra való kötelezése iránti kérelmet, hogy
                  cselekedjék az 
               
               in vitro
                diagnosztikai orvostechnikai eszközökről szóló, 1998. október 27‑i 98/79/EK európai parlamenti és tanácsi irányelvvel (HL 1998. L 331.,
                  1. o.; magyar nyelvű különkiadás 13. fejezet, 21. kötet, 319. o.) módosított, az orvostechnikai eszközökről szóló, 1993. június
                  14‑i 93/42/EGK tanácsi irányelv (HL L 169., 1. o.; magyar nyelvű különkiadás 13. fejezet, 12. kötet, 82. o.) 14b. cikkében
                  rendeltekkel összhangban, és kötelezze a Németországi Szövetségi Köztársaságon keresztül a TÜV Rheinland Product Safety GmbH
                  tanúsító társaságot arra, hogy a 93/42 irányelv XI. mellékletének 6. pontjában előírt kötelező felelősségbiztosítás révén,
                  amelyet az említett társaság kötött, fizessen kártérítést a felperes javára, és amennyiben az állítólagos kár nem téríthető
                  meg az elsődleges követelés keretében, másodlagosan a felperes által a Bizottság különböző mulasztásai miatt elszenvedett
                  károk tekintetében előterjesztett kártérítés iránti kérelmet.
               
            Rendelkező rész
      
         
                  1)
               
               
                  
               
               
                  	A Bíróság a fellebbezést elutasítja.
               
            
         
                  2)
               
               
                  
               
               
                  	A Bíróság a Portela – Comércio de artigos ortopédicos e hospitalares Ldát kötelezi a költségek viselésére.